**ZAPISNIK**

**5. SEJE STRATEŠKEGA SVETA ZA ZDRAVSTVO**

četrtek, 23. 2. 2023

Prisotni člani: dr. Erik Brecelj, dr. Peter Radšel, dr. Iztok Takač, mag. Dorjan Marušič, Monika Ažman, dr. Grega Strban, Tjaša Sobočan, Azra Herceg, mag. Egon Stopar, dr. Radko Komadina, mag. Mira Šavora, dr. Petra Došenović Bonča, mag. Dolores Kores, mag. mag. Gregor Cuzak, dr. Valentina Prevolnik Turk, mag. Ana Vodičar, Hajdi Kosednar, dr. Marko Jaklič, dr. Tit Albreht, dr. Anže Dolinar, dr. Vojko Flis.

Odsotni: dr. Branko Gabrovec, Rok Ravnikar.

Ostali prisotni: dr. Igor Švab, Tamara Kozlovič, Anka Rode, Katarina Rotar, Vid Čopi, Ana Šinkovec, Simona Pirnat Skeledžija, Erik Scheriani, Miha Mohorčič.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika
3. Zamenjava člana SSZ s strani stranke Levica
4. Potrditev dokumenta Kakovost in varnost
5. Potrditev dokumenta Kako povečati število zdravnikov v Sloveniji
6. Predstavitev dokumenta delovne skupine; Absentizem (predstavi mag. Ana Vodičar)
7. Predstavitev pobude pacientov (predstavi mag. Gregor Cuzak)
8. Predlogi za 6. sejo SSZ
9. Razno

**AD/1**

Strateški svet je bil seznanjen s predvidenim dnevnim redom.

**SKLEP št. 1:** Strateški svet je potrdil predlagani dnevni red.

**AD/2**

Člani strateškega sveta so potrjevali zapisnik prejšnje seje.

**SKLEP ŠT. 2:** Strateški svet je sprejel zapisnik prejšnje seje sveta.

**AD/3**

Mag. Dorjan Marušič je predstavil dokument Kakovost in varnost, ki ga je pripravila delovna skupina. Prisotne je pozval, da naj morebitne pripombe sporočijo do petka, 24. 2. 2023. Zveza organizacij pacientov Slovenije podpira uvedbo kakovosti in varnosti.

**SKLEP ŠT. 3:** Člani Strateškega sveta za zdravstvo do petka, 24. 2. 2023, posredujejo morebitne pripombe na dokument Kakovost in varnost.

**AD/4**

V nadaljevanju je dr. Iztok Takač predstavil dokument s področja dodiplomskega in podiplomskega usposabljanja ter možne spodbude, da zdravstveni kader ostane v Sloveniji. Prisotni so izpostavili, da je za razvoj slovenske medicine ključno, da zdravniki ostanejo v Sloveniji in delujejo v slovenskem akademskem prostoru, dotaknili so se tudi štipendiranja študentov v tujini, uvoza zdravstvenega kadra in habilitacij za klinične vaje.

**SKLEP ŠT. 4**: Člani delovne skupine pod vodstvom dr. Iztoka Takača dokument razdelijo na posamezne sklope (povečanje vpisa, štipendije za študij v tujini, itd.). Člani Strateškega sveta za zdravstvo bodo dokument obravnavali na eni od naslednjih sej.

**AD/5**

Mag. Ana Vodičar je predstavila problematiko absentizma. Predstavljen je bil opis stanja, izzivi in potencialne rešitve. Izpostavljena je bila potreba po aktivnejši vlogi vseh deležnikov v sistemu, saj gre za širši družbeni problem. V razpravi, ki je sledila, je bila izpostavljena tudi vloga medicine dela, prometa in športa. Prav tako je bila izpostavljena vloga in odgovornost pacientov.

**SKLEP ŠT. 5**: Mag. Ana Vodičar do naslednje seje Strateškega sveta za zdravstvo pripravi predlog ukrepov in jih predstavi na naslednji seji.

**AD/6**

Mag. Gregor Cuzak je predstavil Zvezo organizacij pacientov Slovenije ter pobudo Stališča o dostopnosti in enakopravnosti. Sledila je tudi predstavitev predloga pilotnega projekta - aktivacija prostovoljcev za javno zdravstvo.

**SKLEP ŠT. 6:** Mag.Gregor Cuzak pripravi opredelitev posameznih aktivnosti in potreb za izvedbo pilotnega projekta.

**AD/7**

Na naslednji seji strateškega sveta bo obravnavana tema financiranje zdravstvenega sistema.

**SKLEP ŠT. 7:** **:** Strateški svet za zdravstvo bo na naslednji seji obravnaval financiranje zdravstvenega sistema.

**AD/8**

Člani strateškega sveta so razpravljali o zapisu na Facebook strani vidnega predstavnika mreže Glas ljudstva, iz katerega je mogoče razbrati, da ne želijo sprememb na ZZZS, digitalizacija zdravstva se jim ne zdi potrebna in da nasprotujejo naslavljanju problema korupcije v zdravstvu. Predsednik strateškega sveta je zato povedal, da se mu udeležba predstavnice mreže Glas ljudstva na sejah strateškega sveta ne zdi primerna, čemur nihče od prisotnih na seji ni nasprotoval.

Seja se je zaključila ob 20.10 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo